
ДО

ДОБРИЧКИ ОБЩИНСКИ СЪВЕТ
ГРАД ДОБРИЧ
ДОКЛАДНА ЗАПИСКА

От СОНЯ ИВАНОВА ГЕОРГИЕВА
                                                             Кмет на Община Добричка
ОТНОСНО: Формиране на две самостоятелни  паралелки  с брой ученици  по-малко от 10  в Средно училище „Никола Вапцаров“, с. Карапелит за учебната 2026/2027 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В Средно училище „Никола Вапцаров“, с. Карапелит  учениците в две самостоятелни паралелки са, както следва:
· самостоятелна паралелка в X  клас със 7  ученици;     

· самостоятелна паралелка в XII  клас с 9 ученици.    
Във връзка с изпълнение на чл. 69 от Наредба за финансирането на институциите в системата на предучилищното и училищното образование, изключения от минималния брой на децата в групите и съответно на учениците в паралелките се допускат с разрешение на финансиращия орган, ако са осигурени допълнителни средства за обезпечаване на учебния процес извън определените по стандарти за съответната дейност.


Средства за обезпечаване на учебния процес в Средно училище „Никола Вапцаров“, с. Карапелит  са осигурени в рамките на утвърдения за училището бюджет и допълнителни  не са необходими.


 Предвид постъпило мотивирано искане от директора на СУ „Никола Вапцаров“, село Карапелит относно формиране на две самостоятелни паралелки в рамките на допустимите изключения с брой ученици по-малък от 10 за учебната 2026/2027 г. , предлагам следния,
                                                                                                                                             ПРОЕКТ !

Р Е Ш Е Н И Е :

1. На основание чл. 21, ал. 1, т. 23 от Закона за местното самоуправление и местната администрация и чл. 69, ал. 3 от Наредба за финансирането на институциите в системата на предучилищното и училищното образование, Добрички общински съвет дава съгласието си за формирането на две самостоятелни паралелки в Средно училище „Никола Вапцаров“, с. Карапелит, за които са осигурени средства в рамките на утвърдения за училището бюджет, както следва: 
· самостоятелна паралелка в X  клас със 7  ученици;       

· самостоятелна паралелка в XII  клас с 9 ученици.  
2. На основание чл. 69, ал. 2 от Наредба за финансирането на институциите в системата на предучилищното и училищното образование, Добрички общински съвет възлага на кмета на Община Добричка да изготви мотивирано искане до началника на РУО-Добрич във връзка с т.1 от настоящото решение.

3. Допълнителни средства   за обезпечаване на учебния процес извън определените по единни разходни стандарти за 2027 г. да се предвидят при изготвяне на Бюджет 2027 г.  на Община Добричка, съобразно изискванията на  Наредба за финансирането на институциите в системата на предучилищното и училищното образование. При необходимост допълнителните средства да се предоставят по бюджета на  училището.

4. Възлага на кмета на Община Добричка последващи законови действия.

Приложение: Мотивирано искане от Ивелина Пейчева Тончева – директор на СУ„Никола Вапцаров“ с. Карапелит, Община Добричка.

